Justinas Sartauskas

Justinas Sartauskas (g. 1955 m. balandžio 13 d. Kuršuose, Kelmės rajonas) – matematikas, Lietuvos ir Šiaulių miesto savivaldybės politinis bei visuomenės veikėjas.

 Biografija 
1973 m. baigė Šiaulių 2-ąją vidurinę mokyklą-internatą. 1978 m. baigė Vilniaus universiteto Matematikos ir mechanikos fakultetą, matematikas.

1978–1981 m. Šiaulių pedagoginio instituto dėstytojas. 1981–1983 m. Vilniaus valstybinio universiteto aspirantas. 1983–1991 m. Šiaulių namų statybos kombinato skaičiavimo centro programuotojas. 1991–1992 m. Šiaulių miesto savivaldybės Privatizavimo tarnybos vadovo pavaduotojas, 1992–1997 m. Privatizavimo skyriaus vedėjas, departamento vadovas. 1997–2002 m. Šiaulių miesto savivaldybės administratorius, 2002–2003 m. administracijos direktorius, 2003–2007 m. administracijos direktoriaus pavaduotojas.

2007–2011 m. UAB „Šiaulių apskrities televizija“ direktorius. 2011–2015 m. Šiaulių miesto meras. 2016–2017 m. Valstybinės vartotojų teisių apsaugos tarnybos Šiaulių skyriaus vyriausiasis specialistas. Nuo 2017 m. Šiaulių miesto vicemeras.

2005 m. Lietuvos socialdemokratų partijos Šiaulių skyriaus narys, nuo 2011 m. skyriaus pirmininko pavaduotojas.

2007–2011 m., 2011–2015 m., 2015–2019 m. kadencijų Šiaulių miesto savivaldybės tarybos narys.2011 m. Lietuvos savivaldybių tarybų rinkimai 2007–2011 , 2015–2019 kadencijų Socialdemokratų frakcijos seniūnas.

„Beržynėlio“ vaikų parko įkūrimo iniciatorius. Šiaulių miesto šachmatų federacijos prezidentas. Kurtuvėnų bendruomenės narys.

Iš pirmos santuokos turi 5 vaikus: Inga, Ineta, Audrius, Laima, Aušrinė.http://www.vrk.lt/rinkimai/416_lt/Kandidatai/Kandidatas66938/Kandidato66938Anketa.html  JUSTINAS SARTAUSKAS. VRK svetainė 2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai 

Vedęs, žmona Jurga.

 Šaltiniai 
http://www.vvtat.lt/index.php?3744836885  www.vtat.lt

Kategorija:Šiaulių merai
Kategorija:Lietuvos profsąjungiečiai
Kategorija:Lietuvos matematikai